Farm attacks – an evil within | Polokwane Observer Farm attacks – an evil within – Polokwane Observer
Previous PostCara en Ayden help kinders in krisistye Next PostSwart Maandag-organiseerder staar aanklag in gesig Beïnvloed direkteursverhandelings jou? | Netwerk24
Beïnvloed direkteursverhandelings jou?
Deur Simon Brown 28 Junie 2019 05:00
Moet beleggers bekommerd wees wanneer ’n direkteur van ’n maatskappy’n nulkoste- beperkte speling uitoefen?
Nulkoste- beperkte speling is ’n kenmerk van direkteurstransaksies op die JSE. En dit is gewis die moeite werd vir gewone aandeelhouers om te verstaan.
Ja, dit ís binne die JSE se noteringsreëls – solank as wat hulle die gewone direkteurshandelsverklaring uitreik (daarvolgens moet ’n direkteur die mark binne drie sakedae ná die transaksie deur middel van Sens in kennis stel).
In breë trekke beteken ’n nulkoste- beperkte speling dat die aandele wat die persoon besit wat dié transaksie doen, ’n opwaartse én ’n afwaartse perk het. Bokant die opwaartse perk maak hulle geen wins nie, en benede die afwaartse perk sal hulle geen geld verloor nie.
Die proses is dat jy koopopsies teen ’n prys bokant die huidige aandeelprys verkoop. Deur koopopsies te verkoop, het die koper van dié opsies die reg om die aandeel teen die ooreengekome prys te koop en hy sal dié reg uitoefen as die aandeelprys met die verstryking bokant die ooreengekome prys is.
Dus sal die direkteur wat die koopopsie bokant die ooreengekome prys verkoop, geen wins bokant die ooreengekome hoër pryspunt maak nie.
Hierdie verkoop van koopopsies skep dan positiewe kontantvloei vir die aandeelhouer wat die kontant kan gebruik om verkoopopsies te koop. Dié verkoopopsies gee die koper die reg om die aandele teen ’n vasgestelde prys te koop, en as die aandele benede dié vlak is, sal die koper beslis dié reg uitoefen.
Die direkteur het nou ’n prysvloer waarbenede hy nie geld sal verloor nie. As alles glad verloop, kan die kontant vir die verkoop van die koopopsies die koste van die koop van die verkoopopsie neutraliseer, dus sal dit die direkteur niks kos nie. Maar soos hierbo genoem, beperk dit wel die opwaartse potensiaal terwyl dit ook die afwaartse protensiaal beskerm. Derhalwe word ’n strek geskep.
Nog ’n belangrike punt: Dié opsies almal ’n vroeë vervaldatum sal hê en indien die aandeelprys met die verstryking binne die strek is, dan is die opsies waardeloos en val hulle weg, wat die aandeelhouer met sy aandele laat.
Die uitreiker van die nulkoste- beperkte spelingstruktuur sal ook verskans, al is ’n opsieverskansing nie so lineêr as op ’n termynkontrak nie – maar dis ’n onderwerp vir ’n ander artikel. Dit beteken wel dat die uitreiker kan eindig met ’n hoop aandele wat hy uiteindelik wil verkoop omdat die besit van aandele nie is hoe hy sake wil doen nie.
Dit kan natuurlik druk plaas op ’n reeds swak aandeel, maar nie meer druk as wat daar sou wees as die direkteur self aandele op die oop mark verkoop nie.
Moet ons omgee?
Die vraag wat dan gevra moet word, is of aandeelhouers besorgd moet wees as ’n direkteur ’n nulkoste- beperkte speling plaas. Die direkteur dink dat die aandeel beslis nie hoër gaan beweeg nie – andersins sal hy nie opwaartse potensiaal prysgee nie. En hy is ook nie besorg oor die aandeelprys wat daal nie.
Maar ons moet hier ’n paar belangrike punte oorweeg.
Eerstens, direkteure is gewoonlik oorblootgestel aan hul eie aandele omdat hulle aandele as bonusse en dies meer ontvang. Dus is dit in ’n mate ’n welvaartbestuursoefening.
Ons, as gewone aandeelhouers mag ook ons eie nulkoste- beperkte spelings aangaan. Ons het net ’n makelaar nodig wat dit vir ons sal saamstel. En dit beteken gewoonlik dat ons ’n beduidende aandelebesit moet hê.
Direkteure is ook selde goed met die waardering van hul eie (of enige ander) aandele. Ek het al gesien hoe nulkoste- beperkte spelings heeltemal verkeerd loop terwyl die prys ál hoër styg, en ja, ek het ook al gesien hoe dit wonders verrig as die aandeel terugsak. ’n Direkteur se aandeeltransaksies beïnvloed dus nie my beleggings- of transaksiebesluite nie.
’n Laaste punt: Ons, as gewone aandeelhouers mag ook ons eie nulkoste- beperkte spelings aangaan. Ons het net ’n makelaar nodig wat dit vir ons sal saamstel. En dit beteken gewoonlik dat ons ’n beduidende aandelebesit moet hê.